# Esperança

L'esperança és la confiança d'aconseguir una cosa, que una cosa que desitgem ha de realitzar-se.

## Citacions

* L'esperança és l'únic bé comú a tots els homes; els qui ho han perdut tot encara la posseixen.
       — Tales de Milet
* L'esperança és el somni de l'home despert.
       — Aristòtil
* Mentre hi ha vida hi ha esperança.
       — Teòcrit
* Totes les meves esperances són en mi.
       — Terenci
* Un vaixell no hauria de navegar només amb una àncora, ni la vida amb una sola esperança.
       — Epictet
* El breu espai de la nostra vida no ens permet nodrir una llarga esperança.
    (en llatí) Uitae summa breuis spem nos uetat inchoare longam.
       Carmina. Llibre I. Oda IV. — Horaci
* L'esperança és una gran falsificadora.
    (en castellà) La esperanza es un gran falsificador.
       — Baltasar Gracián
* L'esperança es redueix a un sentit.
       — Francisco de Quevedo y Villegas
* L'esperança és un bon esmorzar, però és un mal sopar.
    (en anglès) Hope is a good breakfast, but it is a bad supper.
       Apophthegms, 1624. — Francis Bacon
* L'esperança és un préstec fet a la felicitat.
       — Antoine Rivaroli
* Tot el que hom fa en el món, ho fa per una esperança.
       — Jean de La Bruyère
* Els vols naturals de l'esperit humà no van de plaer en plaer, sinó d'esperança en esperança.
    (en anglès) The natural flights of the human mind are not from pleasure to pleasure, but from hope to hope.
       The Rambler, 24 de març de 1750. — Samuel Johnson
* L'esperança al darrere d'una ombra és un somni.
    (en anglès) A hope beyond the shadow of a dream.
       Endymion. Llibre I, 1818. — John Keats
* Qui ha perdut l'esperança, ha perdut també la por.
       — Arthur Schopenhauer
* L'esperança és la més gran de les nostres bogeries.
    (en francès) L'espérance est la plus grande de nos folies.
       Journal d'un poète, 1867. — Alfred de Vigny
* L'esperança és un arbre florit que es balanceja dolçament amb la bufada de les il·lusions.
    (en castellà) La esperanza es un árbol en flor que se balancea dulcemente al soplo de las ilusiones
       — Severo Catalina del Amo
* L'esperança és la força que ens anima quan estem desesperats.
       — Gilbert Keith Chesterton
* L'esperança és el pitjor dels mals, puix que prolonga el turment.
       — Friedrich Wilhelm Nietzsche
* L'esperança i la temença són inseparables; no hi ha temença sense esperança, ni esperança sense temença.
       — Valéry Larbaud
* Amb fustes de records construïm les esperances.
    (en castellà) Con madera de recuerdos armamos las esperanzas.
       La vida de Don Quijote y Sancho, 1905. — Miguel de Unamuno
* On hi ha te, hi ha esperança.
    (en anglès) Where there's tea there's hope.
       — Arthur Wing Pinero
* No diguis mai que l'esperança ha mort. L'esperança no mor mai.
    (en francès) Il ne faut jamais dire que l'espoir est mort. Ça ne meurt pas, l'espoir.
       La Route d'Altamont, 1966. — Gabrielle Roy

## Dites populars

* Bones esperances i males anyades.
* Esperança, cor de pansa.
* Esperances i promeses, mal fundades o no ateses.
* Mentres hi ha vida, hi ha esperança.
* Qui coses bones fa, bones esperances rep.

## Frases fetes

* Perdre les esperances.
          Perdre la convicció que vingui o succeeixi allò que es desitja.
* Tenir esperances d'ase.
          Il·lusionar-se amb esperances de coses irrealitzables (Pineda).
* Viure d'esperances.
          Mantenir l'ànim d'allò que es vol o desitja.

## Referències

* 1 2 3 4 5 6 7 Bolinches, 2005.
* ↑ «Camí a la felicitat». Barcelona: Catalunya Ràdio S.R.G. Arxivat de l'original el 1354974711. [Consulta: 23 juny 2012].
* ↑ Cobos Fajardo, Antoni «Tres odes d'Horaci» (PDF). Revista de Girona, Núm. 202, (2000), pàg. 110-111. ISSN: 0211-2663 [Consulta: 11 juliol 2012].
* 1 2 3 4 5 6 7 8 9 10 Arróniz Hidalgo, 1997.
* ↑ «Citations». Paris: Evene, cop. 1999. [Consulta: 30 març 2013].
* ↑ 365 Things Every Tea Lover Should Know (en anglès). Eugene, Oregon: Harvest House Publishers, 2008. ISBN 9780736922500.
* ↑ «Gabrielle Roy a dit...». Le Figaro. [Consulta: 21 març 2024].
* 1 2 3 4 5 6 7 8 Alcover, Antoni M.; Moll, Francesc de B. «esperança». A: Diccionari català-valencià-balear. Barcelona: IEC, 2002.

## Bibliografia

* Arróniz Hidalgo, José-Guillermo. Diccionari de citacions i frases de renom. Barcelona: Claret, 1997. ISBN 8482971379.
* Bolinches, Antoni. Mil pessics de saviesa : antologia de citacions que inviten a pensar. Barcelona: Mina, 2005. ISBN 8496499340.